**projektas**

**reg. Nr. T-107**

**2.7.darbotvarkės klausimas**

**Pasvalio rajono savivaldybės taryba**

**Sprendimas**

**Dėl pasvalio rajono savivaldybės tarybos 2009 m. spalio 28 d. sprendimo nr. t1-227 „dėl etikos komisijos veiklos nuostatų patvirtinimo“ pakeitimo**

2019 m. gegužės d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 15 straipsnio 1, 6, 7 dalimis, 16 straipsnio 2 dalies 6 punktu, 18 straipsnio 1 dalimi, Pasvalio rajono savivaldybės taryba nusprendžia

pakeisti Etikos komisijos veiklos nuostatus, patvirtintus Pasvalio rajono savivaldybės tarybos 2009 m. spalio 28 d. sprendimu Nr. T1-227 „Dėl Etikos komisijos veikslo nuostatų patvirtinimo“ (Pasvalio rajono savivaldybės tarybos 2016 m. vasario 10 d. sprendimo Nr. T1-9 redakcija), (toliau – Nuostatai):

1. pakeisti Nuostatų 2 punktą ir jį išdėstyti taip:

„2. Pasvalio rajono savivaldybės taryba (toliau – Savivaldybės taryba) savo įgaliojimų laikui sudaro Komisiją. Savivaldybės taryba Komisijos pirmininką mero teikimu skiria iš **šios Komisijos narių (**Savivaldybės tarybos narių). Jei yra paskelbta Savivaldybės tarybos ~~mažuma~~ ~~(~~opozicija~~)~~, Komisijos pirmininko kandidatūrą meras teikia Savivaldybės tarybos ~~mažumos~~ ~~(~~opozicijos~~)~~ siūlymu**, pasirašytu daugiau kaip pusės visų Savivaldybės tarybos opozicijos narių,** Savivaldybės tarybos veiklos reglamento nustatyta tvarka. Jeigu Savivaldybės tarybos ~~mažuma~~ ~~(~~opozicija~~)~~ nepasiūlo Komisijos pirmininko kandidatūros, Komisijos pirmininką Savivaldybės taryba skiria mero teikimu. **Komisijos pirmininkui taikomas nepriekaištingos reputacijos reikalavimas įtvirtintas bei apibrėžtas Lietuvos Respublikos vietos savivaldos įstatyme.** Komisijoje **seniūnaičiai arba seniūnaičiai ir visuomenės** ~~gyvenamųjų~~ ~~vietovių bendruomenių~~ atstovai turi sudaryti ne mažiau kaip 1/3 Komisijos narių.“;

1. pakeisti Nuostatų 40 punktą ir jį išdėstyti taip:

„40. Po kiekvieno Komisijos posėdžio gali būti parengiamas pranešimas visuomenės informavimo priemonėms. Pranešimą raštu arba žodžiu gali pateikti tik Komisijos pirmininkas ar įgaliotas Komisijos narys ir tik tokį, kokį įgaliojo pateikti Komisija. Komisija **kasmet iki kovo 1 d.** ~~kiekvienų metų pabaigoje~~ teikia Savivaldybės tarybai savo veiklos ataskaitą.“.

1. pakeisti Nuostatų 43 punktą ir jį išdėstyti taip:

„43. Komisija ~~nuolatos ir iš anksto~~ informuoja VTEK apie ~~visus numatomus organizuoti~~ Komisijos posėdžius, ~~pateikiant išsamią posėdžių darbotvarkę (svarstytinus klausimus), nurodant tikslų posėdžio laiką ir vietą~~ bei priimtus sprendimus. Komisija taip pat informuoja VTEK apie pasikeitusią Komisijos sudėtį ir Komisijos veiklos nuostatus.“

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Juridinio ir personalo skyriaus vedėja

J. Karčiauskienė

2019-05-02, Suderinta DVS Nr. RTS-113

Pasvalio rajono savivaldybės tarybai

**AIŠKINAMASIS RAŠTAS**

**Dėl pasvalio rajono savivaldybės tarybos 2009 m. spalio 28 d. sprendimo nr. t1-227 „dėl etikos komisijos veiklos nuostatų patvirtinimo“ pakeitimo**

**2019-05-02**

Pasvalys

**1. Problemos esmė**

Lietuvos Respublikos vietos savivaldos įstatymo Nr. I-533 3, 9, 13, 14, 15, 16 ir 19 straipsnių pakeitimo įstatymu (toliau – Įstatymas) įtvirtinti tokie pakeitimai, aktualūs bei susiję su Etikos komisijos veiklos nuostatų turiniu:

* atskirtos vartojamos sąvokos „savivaldybės tarybos opozicija“ ir „savivaldybės tarybos mažuma“. **Savivaldybės tarybos opozicija** – savivaldybės tarybos mažumai priklausanti savivaldybės tarybos narių frakcija (frakcijos) ir (ar) savivaldybės tarybos narių grupė (grupės), pirmajame ar kitame savivaldybės tarybos posėdyje viešu pareiškimu, įteiktu posėdžio pirmininkui, deklaravusios (deklaravusi), kad nesiūlo savo kandidato sudarant savivaldybės vykdomąją instituciją, nedelegavusios (nedelegavusi) savo kandidatų į mero pavaduotojo pareigas ir pateikusios (pateikusi) savo veiklos kryptis. **Savivaldybės tarybos mažuma** – savivaldybės tarybos daugumai nepriklausantys savivaldybės tarybos nariai (Įstatymo 1 straipsnis);
* nustatyta Etikos komisijos kandidatų į pirmininkus pasiūlymo forma (rašytinė) ir reikalavimai jai (pasirašyta daugiau kaip pusės visų Savivaldybės tarybos opozicijos narių) (Įstatymo 4 straipsnio 1 dalis, 5 straipsnio 1 dalis).

Pagal susiklosčiusią praktiką bei tradiciją, Etikos komisija kasmet, įprastai ne vėliau kaip iki kovo 1 d., teikia Savivaldybės tarybai savo metinę veiklos ataskaitą. Dėl šios priežasties siūloma patikslinti šios veiklos ataskaitos pateikimo Savivaldybės tarybai terminus.

Etikos komisijos veiklos nuostatų 43 punkte apibrėžta informacija, kurią Etikos komisija turi teikti Vyriausiajai tarnybinės etikos komisijai (toliau – VTEK), ir jos teikimo periodiškumas. Atsižvelgiant į nuo 2016 m. sausio 1 d. praplėstas savivaldybių etikos komisijų veiklos sritis (funkcijas), dalis informacijos, nurodytos Etikos komisijos veiklos nuostatų 43 punkte, arba nebėra teikiama, arba teikiama mažesne apimtimi. Dėl šios priežasties siūloma patikslinti VTEK teikiamos informacijos apimtis.

**2. Kokios siūlomos naujos teisinio reguliavimo nuostatos ir kokių rezultatų laukiama**

Atsižvelgiant į aukščiau nurodytus teisinio reguliavimo pakeitimus, siūloma atitinkamai pakeisti Etikos komisijos veiklos nuostatus, patvirtintus Pasvalio rajono savivaldybės tarybos Pasvalio rajono savivaldybės tarybos 2009 m. spalio 28 d. sprendimu Nr. T1-227 „Dėl Etikos komisijos veikslo nuostatų patvirtinimo“ (Pasvalio rajono savivaldybės tarybos 2016 m. vasario 10 d. sprendimo Nr. T1-9 redakcija). Taip pat šiuo sprendimo projektu siūloma Savivaldybės tarybai patikslinti Etikos komisijos atsiskaitymo Savivaldybės tarybai terminus bei informacijos, teikiamos VTEK, apimtis.

Parengtas sprendimo projektas neprieštarauja galiojantiems teisės aktams.

Priimtas sprendimo projektas įtakos kriminogeninei situacijai ir korupcijai neturės.

Priimtas sprendimo projektas neturi įtakos verslui.

**3. Skaičiavimai, išlaidų sąmatos, finansavimo šaltiniai**

Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai** – Juridinis ir personalo skyrius.

**7. Sprendimo projekto rengimo metu gauti specialistų vertinimai ir išvados –** negauta.

Skyriaus vedėja Jurgita Karčiauskienė